“สธ.” ชี้ช่อง “แบงก์” เพิ่มระบบจองคิว “เบิก-ถอน” ล่วงหน้า ลดเสี่ยงแพร่เชื้อโควิด
“สธ.” ชี้ช่อง “แบงก์” เพิ่มระบบจองคิวสำหรับการใช้บริการ “เบิก-ถอน” ล่วงหน้า คาดช่วยลดความแออัดในการรอคิว หลีกเลี่ยงการแพร่กระจายเชื้อโควิด
“สธ.” ชี้ช่อง “แบงก์” เพิ่มระบบจองคิว “เบิก-ถอน” ล่วงหน้า หวังลดความแออัดในการรอคิว หลีกเลี่ยงการแพร่กระจายเชื้อโควิด
24 ส.ค. 2564

นพ.โอภาส การย์กวินพงศ์ อธิบดีกรมควบคุมโรค กระทรวงสาธารณสุข (สธ.) กล่าวว่า ธนาคารเป็นสถานที่ที่มีความจำเป็นในการทำธุรกรรมทางการเงินของประชาชน แม้ว่าขณะนี้ส่วนใหญ่จะเปิดให้บริการผ่านช่องทางออนไลน์ หรืออี-แบงก์กิ้ง (E-banking) แล้วก็ตาม แต่ยังมีลูกค้าบางส่วนเดินทางเข้าไปรับบริการที่สำนักงานสาขา ซึ่งกลุ่มลูกค้ามีหลากหลาย เช่น ผู้สูงอายุ คนวัยทำงาน ชาวต่างชาติ รวมทั้งฝ่ายของผู้ปฏิบัติงาน เช่น พนักงานธนาคาร เจ้าหน้าที่รักษาความปลอดภัย และยังมีแหล่งที่อาจสะสมเชื้อไวรัสโควิด-19 เช่น ธนบัตร เหรียญต่าง ๆ อาจเป็นตัวกลางทั้งการรับเชื้อ และการแพร่เชื้อโควิด-19 ในขณะเดียวกันได้
ทั้งนี้ จากการเก็บข้อมูลของกองระบาดวิทยา กรมควบคุมโรค ตั้งแต่ช่วงเดือนเมษายน 2564 จนถึงปัจจุบัน พบว่าสาเหตุการติดเชื้อไวรัสโควิด-19 ส่วนหนึ่งมาจากการสัมผัส โดยเฉพาะการใช้สิ่งของร่วมกัน
“ธนาคาร จัดเป็นสถานที่ประเภทพื้นที่ปิด และมีเครื่องปรับอากาศ การสร้างความปลอดภัยทั้งลูกค้าและพนักงานของธนาคารทุกแห่ง ทั้งที่อยู่ในพื้นที่ระบาดควบคุมเข้มงวดสูงสุด 29 จังหวัด และจังหวัดอื่นๆ หากสามารถเพิ่มระบบการลงทะเบียน เพื่อให้ลูกค้า จองคิวบริการเบิก-ถอนล่วงหน้า จะเป็นการดีมาก เนื่องจากสามารถจัดบริการลูกค้าในแต่ละช่วงเวลาอย่างเหมาะสม มีเวลาเหลื่อมกัน จะลดช่วงเวลาการสัมผัสระหว่างที่นั่งรอคิวร่วมกันได้มาก” นพ.โอภาส กล่าว
อย่างไรก็ตาม มาตรการความปลอดภัยจากโรคโควิด-19 ของธนาคารทุกแห่ง ยังคงต้องเข้มงวดสูงสุดเช่นกัน โดยกรมควบคุมโรค มีข้อแนะนำให้ปฏิบัติ 6 ประการดังต่อไปนี้
นอกจากนี้  ในสถานการณ์แพร่ระบาดโรคโควิดขณะนี้ แนะนำให้ประชาชนเตรียมปากกาของตนเองไปให้พร้อมในการทำธุรกรรมการเงิน เพื่อลดการสัมผัสกับปากกาส่วนกลางที่ใช้ร่วมกับคนอื่น พร้อมทั้งขอความร่วมมืองดสัมผัสอุปกรณ์ต่าง ๆ ภายในธนาคาร เพื่อลดการปนเปื้อนและการแพ่รกระจายเชื้อโรค เนื่องจากขณะนี้พบว่าผู้ติดเชื้อโควิด-19 บางรายไม่แสดงอาการผิดปกติ แต่แพร่เชื้อสู่คนรอบข้างที่ใกล้ชิดได้ตลอดเวลา